text: Føroyar spældu ein góðan og tættan dyst móti Ísrael seinnapartin, sum endaði 17-17, eftir at Ísrael var frammanfyri 8-6 í hálvleikinum. Talan er um ein góðan árgang hjá Ísrael og høvdu teir vunnið størri sigrar enn Føroyar á Hollandi og Finnlandi. Liðini fylgdust allan dystin, og var munurin ongantíð størri enn tvey mál. Fyri tað mesta var Ísrael omaná, men høvdu okkara eisini leiðsluna í løtum. Ísrael var frammanfyri seinastu 5 minuttirnar, men komu okkara væl aftur, og javnaði dagsins leikari, Jákup Egholm, í seinastu sekundunum. Jákup skeyt heili 10 av teimum 17 málunum hjá Føroyum.Javnleikurin móti Ísrael merkti, at Føroyar skuldu hava minst eitt stig móti Spania í kvøld, tí Ísrael hevði betri málmun enn Føroyar. Okkara kempaðu væl og spældu upp við Spania langt inn í seinna hálvleik, men stóri munurin á liðunum í dag var, at okkara brendu ov nógvar málmøguleikar avgerandi løtuna í seinna hálvleiki og hartil fingu føroysku málverjarnir als ikki fatur á sponsku skjúttunum.Føroyar skulu nú spæla um plássini 9-20 og spæla millumumfar miku- og hósdagin. Føroyar eru í bólki saman við Litava, Noreg, Belgia, Hollandi og Finnlandi. Við sigrunum á Hollandi og Finnlandi fáa okkara 4 stig við í millumumfarið.Komandi dystirnir hjá Føroyum liggja soleiðis:Mikudagin kl. 8.00 Litava – Føroyar (Lundénhallen)Mikudagin kl. 18.30 Føroyar – Noreg (Valhalla B)Hósdagin kl. 8.00 Belgia – Føroyar (Valhalla B)Allar tíðir eru føroyskar. Dystirnir kunnu stroymast á . Sí annars úrslit, støður og alt um kappingina her: M17 European Open ()Málskjúttar Føroyar – ÍsraelJákup Egholm 10Fríði Holm í Innistovu 2Jón Midjord 2Magnus Rubek Carlsen 1Lýðar í Dímun 1Rúnar Hammer 1Málskjúttar Føroyar – SpaniaJákup Egholm 7Magnus Árason 4Rúnar Hammer 3Lýðar í Dímun 1Haraldur Karlsson 1Jón Midjord 1
text: #000002
text: Hondbóltssambandið og Kemilux hava í dag skrivað undir samstarvsavtalu, har Kemilux verður ein av stórstuðlunum hjá HSF í 2024 og 2025.
text: #000004